Peter Pellegrini

Peter Pellegrini (* 6. septembra 1975 w Banskej Bystricy) je słowakski politikar, kiž je wot 15. junija 2024 jako naslědnik Zuzany Čaputoveje ze statnym prezidentom kraja. Do toho bě hižo wot 22. měrca 2018 hač do 21. měrca 2020 jako naslědnik Roberta Fica z ministerskim prezidentom Słowakskeje.

Potomnik italskich rjemjeslnikow, kiž běchu za čas Rakusko-Wuherskeje zapućowali do dźensnišeje Słowakskeje, je wot lěta 2000 čłon krótko do toho wot Roberta Fica załoženeje strony Smer. Wot 2006 je čłon narodneje rady, słowakskeho parlamenta. W kabineće ministerskeho prezidenta Fica bě najprjedy wot julija 2014 kubłanski minister, doniž njepřewza w oktobrje samsneho lěta zastojnstwo předsydy narodneje rady. Po wólbach 2016 přewza w nowym kabineće Fica zastojnstwo zastupowaceho ministerskeho prezidenta.

Po wotstupje Roberta Fica dnja 14. měrca 2018 w zwisku ze zamordowanjom žurnalista Jána Kuciaka sta so Pellegrini tydźeń pozdźišo z jeho naslědnikom.

Kategorija:Muž
Kategorija:Rodź. 1975
Kategorija:Słowak
Kategorija:Ministerski prezident (Słowakska)
Kategorija:Amtěrowaca hłowa stata
Kategorija:Politikar (21. lětstotk)